Nordjyllands Politi er endnu ikke på sporet af den 27-årige mand, der i går stak af fra politiet i Hobro. Manden stak af under en transport fra retten i Aalborg til arresten i Hobro mandag eftermiddag. Da politimanden satte efter den sigtede, fik han angiveligt en fibersprængning, og dermed slap den varetægtsfængslede mand væk. Den unge mand er varetægtsfængslet i fire uger og sigtet for at have voldtaget en 24-årig kvinde i søndags. Da manden stak af, var han iklædt en sort hættetrøje med gul tekst, blå bukser og sorte kondisko. Han er dansker, 177 centimeter høj og almindelig af bygning. Har du informationer i sagen, bedes du kontakte Nordjyllands Politi på telefonnummer 9630 1448
Den 27-årige mand, der i går stak af fra Hobro arrest, er stadig på fri fod.